اے وَ راستے گوں جمبراں گریتہ
گریتہ، ھورانی موسماں گریتہ
تو سفر مانجت ءَ چراگے ءِ
نشتگیں ھلک ءِ مردماں گریتہ
رُست آئیشکے سُرمگیں چماں
رُژنے پادمال اِنت بالواں گریتہ
تو منی زید سُتکگیں پیردان
پہ تو مہرانی عزتاں گریتہ
شپ چرّتے ءُ موکوءِ تنداں
ترْکے شیزاریت گواتگراں گریتہ
منتیتگ چولاں ھینزکیں بالاد
شیر شودیں جانشواں گریتہ
شپ چوکاں ماں ھور پیداکیں
مُرگاں سُہب ءِ گوں شوانگاں گریتہ
پہ کئے زہیرونکاں سوز الہانی
ساربانے کہ ھُشتراں گریتہ
تو وتی باگ ءِ بُلبُلاں ھرّو
ما کپوتانی کوکواں گریتہ
تُنگی دریائیں دل ءِ منتگ
نوداں گریواسکیں بیدھاں گریتہ
دل منی پارسائیں پتو سنگین
دوزھی بیتہ پریشتگاں گریتہ
سیکُنی کشکے سرجتہ جاوید
آبلہ پادیں راھگوزاں گریتہ
“””جاوید دین”””